તિરૂપતિ મંદિરના લાડુ ઘણા પ્રસિદ્ધ છે. દિવ્ય દર્શન માટે અલિપરી અને શ્રીવરી મેટ્ટુની પદયાત્રા કરનારા દર્શનાર્થીઓને ૧૦ રૂપિયામાં સબ્સિડાઈઝ્ડ રેટ પર બે લાડુ આપવામાં આવે છે અને વધુમાં એક વધારે લાડુ મળી શકે છે. સર્વદર્શન (મફતમાં દર્શન)માં પણ ૧૦ રૂપિયામાં બે લાડુ મળે છે. ૩૦૦ રૂપિયાવાળી સ્પેશિયલ એન્ટ્રીમાં બે લાડુ ફ્રી મળે છે પણ વધારાના લાડુ માટે ૨૫ રૂપિયા પ્રતિ લાડુએ આપવા પડે છે. દર્શનાર્થીઓ ઉપરાંત ટ્રસ્ટ પોતાના હાલના અને નિવૃત કર્મચારીઓને પાંચ રૂપિયા પ્રતિ એકના હિસાબે દર મહિને ૧૦ લાડુ આપે છે.